11/02/2013 | Administración LocalMunicipal
Santiago de Compostela
Departamento de Tráfico. Xestión de Multas
Anuncio de notificación de retirada de vehículo na vía pública do concello de Santiago

ANUNCIO Téndose tentado notificar ó interesado no derradeiro enderezo coñecido da empresa Barral Igrexas Silleda, S. L., na rúa Progreso, n.º 14 B, de Silleda, provincia de Pontevedra, e non sendo posible practicar a mesma, de conformidade co disposto no artigo 59.4 da Lei 30/92 de réxime xurídico das administracións públicas e do procedemento administrativo común, procede a notificación da resolución por medio deste anuncio. O contido da resolución, no que afecta ó administrado é o seguinte: A técnico de Administración Xeral de Tráfico, con esta mesma data, emite o seguinte informe: O concelleiro delegado de Seguridade con data 17 de decembro de 2.012 acordou: REQUERIR á entidade BARRAL IGLESIAS, S. L., con NIF B-94019106, para que no prazo improrrogable de QUINCE DÍAS, a contar dende o seguinte o recibo da notificación deste acordo proceda á inmediata retirada do vehículo RENAULT MEGANE SCENIC, matrícula C-9212-BU, logo de aboamento das cantidades debidas ao Concello de Santiago polos gastos ocasionados pola retirada do vehículo (73,65 €) e a súa estanza no depósito municipal 385 días a un prezo unitario de 5,20 €, e que resulta un total de 2.075,65 €, advertíndolle que, no caso contrario se procederá ou ben á súa entrega a un centro autorizado de tratamento ou instalación de recepción regulado no Real decreto 1383/2002, do 20 de decembro, sobre xestión de vehículos ao final da súa vida útil ou á súa adxudicación aos servizos de vixilancia e control de tráfico. Porén, advírteselle de que pasado o citado prazo sen dar cumprimento ao requirido, o Concello poderá adoptar as medidas sancionadoras previstas na Lei 10/2008 de residuos sólidos urbanos de Galicia e na Lei estatal 10/1998 de residuos do 21 de abril, que preveén sancións de entre 600 e 30.000 € para supostos de infracción grave, procedéndose ademais ao traslado do vehículo dandolle tratamento de residuo sólido urbano de acordo coa normativa ambiental correspondente; salvo que se acordase a súa adxudicación aos servizos de vixilancia e control de tráfico. En ambolos dous supostos procederá liquidar o interesado as taxas que se tivesen percibido polo transporte depósito do vehículo, ata a data da súa retirada ou da do acordo de adxudicación para os servizos de vixilancia e control de tráfico. Durante ou citado prazo de QUINCE DÍAS o interesado poderá formular cantas alegacións considere pertinentes. A notificación deste acordo foi remitido ó enderezo do interesado, poren ó non ser posible practicar a notificación procedeuse a súa publicación no BOP e no taboeiro de edictos do Concello nos termos do disposto no artigo 59.4 da Lei 30/92 de réxime xurídico das administracións públicas e do procedemento administrativo común. O anuncio foi insertado no BOP do 17 de xaneiro de 2012 e no taboeiro dende a mesma data ata o día de hoxe, constando no expedien certificación do secretario municipal ó respecto. Non consta que no prazo concedido o interesado presentara alegación algunha o tentara a devolución do vehículo. Por outra banda, consta no expediente proposta da directora de Área de Seguridade para que dito vehículo sexa destinado a tarefas de servizos de vixiancia e control de tráfico, nos termos do previsto no artigo 86.3 da Lei sobre Tráfico, Circulación de Vehículos a Motor e Seguridade Víal. A vista do exposto, proponse: Que polo concelleiro delegado de Seguridade, en base ó disposto no artigo 86.3 da Lei sobre tráfico, circulación de vehículos a motor e seguridade vial, se acorde destinar o vehículo Renault Megane Scenic con martrícula C-9212-BU, cuio titular Barral Igrexas Silleda, S. L., non o reclamou tras ser requerido para elo dende esta administración, e que se atopa no depósito municipal da grúa deste concello sito na rúa da Campiña, s/n, para o servizo de vixiancia e control de tráfico. Asemade, procede que pola directora de Área de Seguridade se proceda a nomear a unha persoa do seu departamento para encargarlle que leve a cabo tódalas xestións necesarias tanto ante a Xefatura Provincial de Tráfico para cambiar a titularidade do vehículo pasando a ser este de titularidade municipal coma aquelas que legal ou reglamentariamente procedan para poder utilizalo, ITV, seguro obligatorio, etc. FUNDAMENTOS XURÍDICOS Por Decreto da Alcaldía de data 15 de decembro de 2.011, se acorda delegar a competencia sancionadora das infraccións cometidas en materia de espectáculos públicos e actividades recreativas previstas na lexislación de seguridade cidadán no concelleiro delegado de Mobilidade, Seguridade Cidadá, Tráfico, Servizo de Grúa e ORA, D. José Albino Vázquez Aldrey. A delegación de competencias comprenderá a facultade de resolver os recursos de reposición contra os actos dictados polo órgano delegado. Vistos os preceptos anteriormente citados e demais normativa de pertinente e xeral aplicación. RESOLVO: DESTINAR en base ó disposto no artigo 86.3 da Lei sobre tráfico, circulación de vehículos a motor e seguridade vial, o vehículo Renault Megane Scenic con martrícula C-9212-BU, cuio titular Nicolae Gheorghe Grossman Pienariu, S. L., non o reclamou tras ser requerido para elo dende esta administración, e que se atopa no depósito municipal da grúa deste concello sito na rúa da Campiña, s/n, para o servizo de vixiancia e control de tráfico. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do Contencioso-Administrativo de Santiago de Compostela sito no edificio dos Xulgados, rúa Viena, s/n, Fontiñas. De presentar recurso de reposición, o prazo para recorrer en vía contencioso-administrativa será de DOUS MESES, a contar dende o día seguinte ó da recepción da notificación da resolución expresa do recurso de reposición, ou de SEIS MESES, a contar dende o día seguinte a aquel no que o recurso de reposición debe entenderse presuntamente rexeitado. Presente a documentación, alegacións ou recurso CUNHA FOTOCOPIA DO PRESENTE ESCRITO ou faga referencia ó número do expediente. Consonte o disposto na Lei orgánica 15/1999, do 13 de decembro, de protección de datos de carácter persoal, os seu datos serán tratados de xeito confidencial. Poderán ser incorporados ós ficheiros do Concello de Santiago relacionados con este trámite, coa finalidade de utilizalos para as xestións municipais derivadas deste procedemento. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela, 06 de febreiro de 2013. O CONCELLEIRO DELEGADO DE TRÁFICO Asdo.: Albino Vázquez Aldrey